pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-ผู้ถือบัตรสวัสดิการแห่งรัฐ เฮ!! กรมบัญชีกลางเพิ่มวงเงิน 500 บาท ต่อเนื่อง 3 เดือน (ม.ค.-มี.ค.64) เพื่อช่วยเหลือค่าใช้จ่ายสินค้าอุปโภคบริโภคให้แก่ผู้มีรายได้น้อย
วันอังคารที่ 29 ธันวาคม 2563
ผู้ถือบัตรสวัสดิการแห่งรัฐ เฮ!! กรมบัญชีกลางเพิ่มวงเงิน 500 บาท ต่อเนื่อง 3 เดือน (ม.ค.-มี.ค.64) เพื่อช่วยเหลือค่าใช้จ่ายสินค้าอุปโภคบริโภคให้แก่ผู้มีรายได้น้อย
ตามที่คณะรัฐมนตรีมีมติเห็นชอบให้กระทรวงการคลังดําเนินโครงการเพิ่มกําลังซื้อให้แก่ผู้มีบัตรสวัสดิการแห่งรัฐ ระยะที่ 2 โดยเพิ่มวงเงินช่วยเหลือผู้มีบัตรสวัสดิการแห่งรัฐ จํานวนประมาณ 14 ล้านคน ให้เป็นค่าซื้อสินค้าบริโภคอุปโภคที่จําเป็นจากร้านธงฟ้าราคาประหยัด
นายภูมิศักดิ์ อรัญญาเกษมสุข อธิบดีกรมบัญชีกลาง เปิดเผยว่า ตามที่คณะรัฐมนตรีมีมติเห็นชอบให้กระทรวงการคลังดําเนินโครงการเพิ่มกําลังซื้อให้แก่ผู้มีบัตรสวัสดิการแห่งรัฐ ระยะที่ 2 โดยเพิ่มวงเงินช่วยเหลือผู้มีบัตรสวัสดิการแห่งรัฐ จํานวนประมาณ 14 ล้านคน ให้เป็นค่าซื้อสินค้าบริโภคอุปโภคที่จําเป็นจากร้านธงฟ้าราคาประหยัดพัฒนาเศรษฐกิจท้องถิ่น (ร้านธงฟ้าฯ) จํานวน 500 บาทต่อคนต่อเดือน เป็นระยะเวลาเวลา 3 เดือน ตั้งแต่เดือนมกราคมถึงมีนาคม 2564 ซึ่งเป็นโครงการต่อเนื่องจากโครงการเดิมที่สิ้นสุดในเดือนธันวาคม 2563
“กรมบัญชีกลางได้เตรียมความพร้อมการเพิ่มวงเงินดังกล่าว เพื่อให้ผู้ได้รับสิทธิได้ใช้สิทธิวงเงินในบัตรสวัสดิการแห่งรัฐอย่างต่อเนื่อง โดยกําหนดเพิ่มวงเงินจํานวน 500 บาท เข้าบัตรสวัสดิการแห่งรัฐ ในทุกวันที่ 1 ของเดือนมกราคมถึงมีนาคม 2564 โดยผู้ถือบัตรสวัสดิการแห่งรัฐที่มีรายได้ไม่เกิน 30,000 บาท/ปี จะได้รับ (300+500) รวมเป็น 800 บาท/เดือน และผู้ถือบัตรสวัสดิการแห่งรัฐที่มีรายได้เกิน 30,000 บาท/ปี จะได้รับ (200+500) รวมเป็น 700 บาท/เดือน” อธิบดีกรมบัญชีกลาง กล่าว
อธิบดีกรมบัญชีกลาง กล่าวย้ําว่า การขยายวงเงินเพิ่มในบัตรสวัสดิการแห่งรัฐไปอีก 3 เดือน ถือเป็นของขวัญ ปีใหม่ที่รัฐบาลมอบให้แก่ประชาชนผู้มีรายได้น้อย เพื่อช่วยเหลือค่าใช้จ่ายในสินค้าอุปโภค บริโภค และขอย้ําว่า วงเงินที่ได้รับไม่สามารถกดเป็นเงินสดได้ การใช้จ่ายดังกล่าวสามารถนําไปใช้ที่ร้านธงฟ้าประชารัฐที่รับชําระค่าสินค้าอุปโภคบริโภคผ่านเครื่องรับชําระเงินอิเล็กทรอนิกส์ (EDC) หรือร้านค้าที่รับชําระเงินผ่านแอพฯ ถุงเงินประชารัฐ หากมี ข้อสงสัย สามารถสอบถามเพิ่มเติมได้ที่ Call Center กรมบัญชีกลาง หมายเลข 02 270 6400 ในวัน เวลาราชการ
รัฐบาลไทย-ข่าวทำเนียบรัฐบาล-​กระทรวงเกษตรฯ อัพเกรดอาชีพโคนมทั่วไทย หนุนประกันภัยแม่โค
วันอังคารที่ 29 ธันวาคม 2563
​กระทรวงเกษตรฯ อัพเกรดอาชีพโคนมทั่วไทย หนุนประกันภัยแม่โค
​กระทรวงเกษตรฯ อัพเกรดอาชีพโคนมทั่วไทย หนุนประกันภัยแม่โค เสริมความมั่นคง สร้างความมั่นใจ เป็นของขวัญปีใหม่ 2564
นายประภัตร โพธสุธน รัฐมนตรีช่วยว่าการกระทรวงเกษตรและสหกรณ์ กล่าวว่า นโยบายด้านการประกันภัยภาคเกษตรเป็นนโยบายสําคัญภายใต้การนําของ พลเอก ประยุทธ์ จันทร์โอชา นายกรัฐมนตรีฯ โดยมีวัตถุประสงค์เพื่อเป็นการบริหารจัดการความเสี่ยงให้กับพี่น้องเกษตรกรทุกสาขาอาชีพ ปัจจุบันรัฐบาลมีเครื่องมือช่วยเหลือในยามฉุกเฉินแต่ก็ไม่เพียงพอกับความเสี่ยงที่เกิดขึ้น ดังนั้น กระทรวงเกษตรและสหกรณ์จึงได้สนับสนุนให้มีการประกันภัยที่เป็นธรรม เป็นประโยชน์ต่อพี่น้องเกษตรกรโดยแท้จริง สําหรับการดําเนินงานที่ผ่านมา ตนในฐานะกํากับดูแลกรมปศุสัตว์ ได้มอบหมายให้กรมปศุสัตว์ประสานทุกภาคส่วนเพื่อตอบสนองต่อนโยบายดังกล่าว โดยในส่วนที่ทําไปแล้วและกําลังได้รับความสนใจในขณะนี้ก็คือ “โคขุน” ตามโครงการส่งเสริมการเลี้ยงสัตว์และกิจการที่เกี่ยวเนื่อง ภายใต้บันทึกความร่วมมือระหว่างกรมปศุสัตว์ กับ ธ.ก.ส. (โคขุนกู้วิกฤต COVID-19) ที่ได้ผลักดันเรื่องการประกันภัยโคขุนเพื่อลดความเสี่ยงให้กับเกษตรกร ดังนั้น กระทรวงเกษตรและสหกรณ์ โดยกรมปศุสัตว์ จึงได้หารือร่วมกับผู้แทนฟาร์มโคนม และบริษัท อาคเนย์ประกันภัย จํากัด เพื่อหาแนวทางร่วมกันเพื่อเป็นช่วยเหลือดูแลเกษตรกรที่มีอาชีพเลี้ยงสัตว์ โดยเฉพาะผู้เลี้ยงโคนม ทําอย่างไรไม่ให้รับความเสี่ยงที่อาจเกิดขึ้น
นายประภัตร กล่าวเพิ่มเติมว่า กระทรวงเกษตรฯ ได้รับความร่วมมืออย่างดีจากภาคธุรกิจประกันภัย ในการดําเนินโครงการ “ประกันภัยโคนม” เพื่อร่วมบรรเทาความเดือดร้อนของเกษตรกร พร้อมยกระดับมาตรฐานธุรกิจโคนมในประเทศไทย ในฐานะสัตว์เศรษฐกิจที่สําคัญและเป็นการยกระดับคุณภาพชีวิตเกษตรกรให้มีความเป็นอยู่ที่ดีขึ้น ขณะเดียวกัน ยังได้มอบแนวทางให้กับหน่วยงานที่เกี่ยวข้อง ในการเร่งช่วยเหลือเกษตรกรผู้เลี้ยงกุ้งซึ่งขณะนี้ได้รับผลกระทบจากสถานการณ์การแพร่เชื้อโควิด-19 รวมไปถึงเกษตรกรผู้เลี้ยงสัตว์ปีก และหมู เนื่องจากมีความเสี่ยงสูง ซึ่งประกันภัยจะช่วยลดความเสี่ยงให้กับเกษตรกร โดยได้มอบหมายให้หน่วยงานศึกษารายละเอียดต่อไป
นายประภัตร กล่าวต่อไปว่า สําหรับสถานการณ์การเลี้ยงโคนมของประเทศไทยในปัจจุบัน ปี 2563 ประเทศไทยมีเกษตรกรผู้เลี้ยงโคนมจํานวน 20,174 ราย ผ่านมาตรฐานการปฏิบัติทางการเกษตรที่ดี (ฟาร์มโคนม GAP) 6,475 ฟาร์ม จํานวนโคนม 707,236 ตัว โดยเป็นแม่โครีดนม 320,613 ตัว ปริมาณน้ํานมดิบที่มีการทําข้อตกลงการซื้อขาย (MOU) ระหว่างศูนย์รวมนมและผู้ประกอบการจํานวน 3,547 ตัน/วัน ทั้งนี้ 1,000 ตัน ใช้ภายใต้โครงการ “อาหารเสริม (นม) โรงเรียน” ปริมาณนมส่วนที่เหลือเป็นนมพานิชย์ที่แปรรูปเป็นผลิตภัณฑ์นมให้คนไทยได้บริโภค นอกจากนี้ การจัดทํา MOU เป็นการสร้างความมั่นใจให้กับเกษตรกรผู้เลี้ยงโคนมในประเทศ และเป็นอาชีพพระราชทานของในหลวงรัชกาลที่ 9 ตลอดจนภาคอุตสาหกรรมการเลี้ยงโคนมของไทยนับเป็นอันดับ 1 ในภูมิภาคอาเซียน อีกด้วย
สําหรับความคุ้มครองที่เกษตรจะได้รับจากการทําประกันภัยโคนม ประกอบด้วย ความคุ้มครองที่เกิดจากการเจ็บป่วยของโคนม, ความคุ้มครองการตายจากการบาดเจ็บโดยอุบัติเหตุ, ความคุ้มครองการตายจากภัย เช่น ไฟไหม้ ฟ้าผ่า น้ําท่วม ลมพายุ ที่ได้รับการรับรองจากสัตวแพทย์ โดยเกษตรกรที่ซื้อประกันภัยโคนมในโครงการจะได้รับค่าสินไหมทดแทนประมาณ 30,000 บาทต่อตัว (เงื่อนไขตามกรมธรรม์)
รัฐบาลไทย-ข่าวทำเนียบรัฐบาล-รมว.สุชาติ มอบหมาย ที่ปรึกษาฯ ประชุมทางไกลติดตามสถานการณ์โควิด-19 ใน 8 จังหวัด
วันอังคารที่ 29 ธันวาคม 2563
รมว.สุชาติ มอบหมาย ที่ปรึกษาฯ ประชุมทางไกลติดตามสถานการณ์โควิด-19 ใน 8 จังหวัด
นายสุชาติ ชมกลิ่น รมว.แรงงาน มอบหมาย ที่ปรึกษารัฐมนตรีฯ ประชุมทางไกล ติดตามสถานการณ์การแพร่ระบาดของโควิด-19 มอบนโยบายตามข้อสั่งการรัฐมนตรีฯ บริหารจัดการโควิด -19 พื้นที่ 8 จังหวัด
เมื่อวันที่ 29 ธันวาคม 2563 เวลา 13.30 น.นายสุชาติ ชมกลิ่น รัฐมนตรีว่าการกระทรวงแรงงานมอบหมายให้นางธิวัลรัตน์ อังกินันทน์ ที่ปรึกษารัฐมนตรีว่าการกระทรวงแรงงานเป็นประธานการประชุมผ่านระบบทางไกล (Video Conference) เพื่อติดตามสถานการณ์การแพร่ระบาดของโควิด-19 และมอบนโยบายตามข้อสั่งการของรัฐมนตรีว่าการกระทรวงแรงงานในการบริหารจัดการโควิด -19 ในพื้นที่ 8 จังหวัด ได้แก่ เพชรบุรี ประจวบคีรีขันธ์ ราชบุรี นครปฐม กาญจนบุรี สุพรรณบุรี สมุทรสงคราม และสมุทรสาคร โดยมีนางสาวอําพันธ์ ธุววิทย์ รองปลัดกระทรวงแรงงาน นายไพโรจน์ โชติกเสถียร รองปลัดกระทรวงแรงงานและผู้บริหารสังกัดกระทรวงแรงงาน เข้าร่วมประชุม ณ ห้องประชุมแสงสิงแก้ว ชั้น 5 อาคารกระทรวงแรงงาน โดยที่ปรึกษารัฐมนตรีว่าการกระทรวงแรงงานกล่าวว่า เนื่องจากการแพร่ระบาดของโควิด-19 ในจังหวัดสมุทรสาครและอีกหลายพื้นที่ในขณะนี้ รัฐบาล ภายใต้การนําของ พล.อ.ประยุทธ์ จันทร์โอชา นายกรัฐมนตรี และกระทรวงแรงงานภายใต้การกํากับดูแลของ พล.อ.ประวิตร วงษ์สุวรรณ รองนายกรัฐมนตรี มีความห่วงใยพี่น้องแรงงานทุกคนทุกกลุ่มต่อสถานการณ์การแพร่ระบาดของโควิด -19 และเจ้าหน้าที่ที่ปฏิบัติงานทุกภาคส่วนที่เกี่ยวข้อง
นางธิวัลรัตน์กล่าวต่อว่า ในวันนี้ท่านสุชาติ ชมกลิ่น ท่านรัฐมนตรีว่าการกระทรวงแรงงานได้มอบหมายให้ดิฉันเป็นประธานการประชุมผ่านระบบทางไกลร่วมกับหัวหน้าส่วนราชการในสังกัด 8 จังหวัดที่รับผิดชอบ เพื่อรับทราบคําสั่งแต่งตั้งศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 กระทรวงแรงงาน (ศบค.รง.) และการจัดตั้งศูนย์ประสานงานสถานการณ์การแพร่ระบาดของโรคติดเชื้อไวรัสโคโรนา 2019 กระทรวงแรงงาน ระดับจังหวัด และมติคณะรัฐมนตรี เรื่อง การผ่อนผันให้คนต่างด้าว 3 สัญชาติ กัมพูชา ลาว และเมียนมา อยู่ในราชอาณาจักรและทํางานอย่างถูกต้องตามกฎหมายเป็นกรณีพิเศษภายใต้สถานการณ์การแพร่ระบาดของโควิด-19 ระลอกใหม่ ตลอดจนสถานการณ์การแพร่ระบาดของโรคโควิด-19 และการดําเนินการอื่นๆ ที่เกี่ยวข้องกับข้อสั่งการของ ศบค.รง.หรือข้อสั่งการในจังหวัด เป็นต้น
“ท่านสุชาติ ชมกลิ่น ท่านรัฐมนตรีว่าการกระทรวงแรงงานมีความห่วงใยข้าราชการและเจ้าหน้าที่หน่วยงานในสังกัดทุกคนที่ทุ่มเทปฏิบัติหน้าที่อย่างเต็มกําลังในช่วงที่มีการแพร่ระบาดของโควิด -19 ซึ่งท่านขอส่งกําลังใจมายังพวกเราชาวกระทรวงแรงงานให้เข้มแข็งในการปฏิบัติหน้าที่เพื่อขับเคลื่อนภารกิจให้สามารถก้าวข้ามวิกฤตโควิด – 19 นี้ไปให้ได้”นางธิวัลรัตน์กล่าวในท้ายสุด
รัฐบาลไทย-ข่าวทำเนียบรัฐบาล-กรมศุลกากรจัดพิธีปล่อยเรือตรวจการณ์ศุลกากร จำนวน 3 ลำ ลงน้ำ เพื่อสนับสนุนภารกิจกรมศุลกากรและเพิ่มประสิทธิภาพในการปฏิบัติงาน
วันอังคารที่ 29 ธันวาคม 2563
กรมศุลกากรจัดพิธีปล่อยเรือตรวจการณ์ศุลกากร จํานวน 3 ลํา ลงน้ํา เพื่อสนับสนุนภารกิจกรมศุลกากรและเพิ่มประสิทธิภาพในการปฏิบัติงาน
อธิบดีกรมศุลกากรปล่อยเรือตรวจการณ์ศุลกากรจํานวน 3 ลํา ลงน้ํา เพื่อสนับสนุนการปฏิบัติภารกิจตรวจรับเรือค้าต่างประเทศที่เดินทางเข้ามาภายในราชอาณาจักรและเรือค้าชายฝั่ง และเพิ่มประสิทธิภาพในการปกป้องสังคม ตลอดจนการช่วยเหลือประชาชนในกรณีมีภัยพิบัติทางน้ํา
วันนี้ (28 ธันวาคม 2563) นายพชร อนันตศิลป์ อธิบดีกรมศุลกากร เป็นประธานในพิธีปล่อยเรือตรวจการณ์ศุลกากร จํานวน 3 ลํา ลงน้ํา เพื่อสนับสนุนการปฏิบัติภารกิจด้านการตรวจรับเรือค้าต่างประเทศที่เดินทางเข้ามาภายในราชอาณาจักรและเรือค้าชายฝั่ง และเพิ่มประสิทธิภาพในการปกป้องสังคม ตลอดจนการช่วยเหลือประชาชนในกรณีมีภัยพิบัติทางน้ํา และทางทะเล ณ บริเวณขาออกริมน้ํา สํานักงานศุลกากรท่าเรือกรุงเทพ
นายพชร อนันตศิลป์ อธิบดีกรมศุลกากร กล่าวว่า กรมศุลกากรมีภารกิจหลักในการอํานวยความสะดวกทางการค้าและส่งเสริมระบบโลจิสติกส์ของประเทศ พร้อมทั้งส่งเสริมเศรษฐกิจของประเทศด้วยมาตรการทางศุลกากร และข้อมูลการค้าระหว่างประเทศ พร้อมทั้งมีหน้าที่ในการปกป้องสังคมให้ปลอดภัย ตลอดจนการช่วยเหลือผู้ประสบภัยพิบัติ ประสบภัยทางน้ํา และทางทะเล รวมถึงการรักษาผลประโยชน์ของชาติทางทะเลในภาพรวมของประเทศ กรมศุลกากรจึงดําเนินการต่อเรือตรวจการณ์จํานวน 3 ลํา ได้แก่ เรือตรวจการณ์ศุลกากร 382 383 และ 384 เพื่อให้สามารถปฏิบัติภารกิจต่าง ๆ ของกรมศุลกากร ทั้งด้านการป้องกันและปราบปราม การลักลอบนําสินค้าหลบหนีภาษีเข้ามาในราชอาณาจักร การปกป้องสังคมจากสินค้าหรือกลุ่มขบวนการที่ทําลายความสงบสุขหรือเป็นภัยต่อสังคม การป้องกันและปราบปรามการกระทําความผิดเกี่ยวกับยาเสพติดให้โทษ พร้อมทั้งช่วยเหลือประชาชนที่ประสบภัยพิบัติทางน้ํา และทางทะเล
ทั้งนี้ เรือตรวจการณ์ศุลกากรทั้ง 3 ลํา มีขนาดความยาว 30 ฟุต ต่อสร้างตามสัญญาจ้างเลขที่ 1/2563 ลงวันที่ 19 มิถุนายน 2563 โดยบริษัท โชคนําชัย ไฮ-เทค เพรสซิ่ง จํากัด ในงบประมาณ 19,500,000 บาท (สิบเก้าล้านห้าแสนบาทถ้วน) โดยได้ประกอบพิธีวางกระดูกงู เมื่อวันที่ 20 สิงหาคม 2563 ที่ผ่านมา
กรมศุลกากร จะปฏิบัติหน้าที่อย่างเต็มกําลังความสามารถ เพื่อสนองนโยบายกรมศุลกากรในทุกภารกิจให้ประสบผลสําเร็จคุ้มค่ากับเงินภาษีของประชาชนที่ใช้ในการต่อสร้างเรือ พร้อมทั้งมุ่งส่งเสริมความยั่งยืนของเศรษฐกิจและระบบโลจิสติกส์ รวมทั้งเน้นย้ํานโยบายด้านการควบคุมทางศุลกากร เพื่อปกป้องสังคมควบคู่ไปกับการจัดเก็บภาษีอย่างเป็นธรรม โปร่งใส และมีประสิทธิภาพ
รัฐบาลไทย-ข่าวทำเนียบรัฐบาล-ปลัดวธ.เป็นประธานการประชุมหารือแนวทางและหลักเกณฑ์การให้ทุนสนับสนุนโครงการ หรือกิจกรรมที่ขอรับการสนับสนุนจากกองทุนพัฒนาสื่อปลอดภัยและสร้างสรรค์ ประจำปี ๒๕๖๔ ครั้งที่ ๑/๒๕๖๓
วันจันทร์ที่ 7 ธันวาคม 2563
ปลัดวธ.เป็นประธานการประชุมหารือแนวทางและหลักเกณฑ์การให้ทุนสนับสนุนโครงการ หรือกิจกรรมที่ขอรับการสนับสนุนจากกองทุนพัฒนาสื่อปลอดภัยและสร้างสรรค์ ประจําปี ๒๕๖๔ ครั้งที่ ๑/๒๕๖๓
ปลัดวธ.เป็นประธานการประชุมหารือแนวทางและหลักเกณฑ์การให้ทุนสนับสนุนโครงการ หรือกิจกรรมที่ขอรับการสนับสนุนจากกองทุนพัฒนาสื่อปลอดภัยและสร้างสรรค์ ประจําปี ๒๕๖๔ ครั้งที่ ๑/๒๕๖๓
วันที่ ๗ ธันวาคม ๒๕๖๓ เวลา ๐๙.๐๐ น. นางยุพา ทวีวัฒนะกิจบวร ปลัดกระทรวงวัฒนธรรม เป็นประธานการประชุมหารือแนวทางและหลักเกณฑ์การให้ทุนสนับสนุนโครงการหรือกิจกรรมที่ขอรับการสนับสนุนจากกองทุนพัฒนาสื่อปลอดภัยและสร้างสรรค์ ประจําปี ๒๕๖๔ ครั้งที่ ๑/๒๕๖๓ โดยมีนายธนกร ศรีสุขใส ผู้จัดการกองทุนพัฒนาสื่อปลอดภัยและสร้างสรรค์ ผู้ทรงคุณวุฒิฯ ด้านสื่อมวลชน ด้านคุ้มครองผู้บริโภค ด้านศิลปวัฒนธรรม ด้านพัฒนาเด็กเยาวชนและครอบครัว ด้านคนพิการและผู้สูงอายุ ด้านสื่อสารมวลชน และเจ้าหน้าที่ที่เกี่ยวข้องเข้าร่วม ณ ศูนย์ประชุม ชั้น ๘ กระทรวงวัฒนธรรม
รัฐบาลไทย-ข่าวทำเนียบรัฐบาล-ปลัดวธ. เป็นประธานในพิธีทำบุญตักบาตรกระทรวงวัฒนธรรม
วันจันทร์ที่ 7 ธันวาคม 2563
ปลัดวธ. เป็นประธานในพิธีทําบุญตักบาตรกระทรวงวัฒนธรรม
ปลัดวธ. เป็นประธานในพิธีทําบุญตักบาตรกระทรวงวัฒนธรรม
วันที่ ๔ ธันวาคม ๒๕๖๓ เวลา ๐๘.๓๐ น. นางยุพา ทวีวัฒนะกิจบวร ปลัดกระทรวงวัฒนธรรม เป็นประธานในพิธีทําบุญตักบาตรกระทรวงวัฒนธรรม โดยมี นายเกรียงศักดิ์ บุญประสิทธิ์ หัวหน้าผู้ตรวจราชการกระทรวงวัฒนธรรม ผู้บริหารกระทรวงวัฒนธรรม ข้าราชการ แลัะเจ้าหน้าที่กระทรวงวัฒนธรรม เข้าร่วม ณ อาคารวัฒนธรรมวิศิษฏ์กระทรวงวัฒนธรรม
รัฐบาลไทย-ข่าวทำเนียบรัฐบาล-สธ. ย้ำใส่หน้ากากถูกวิธี ป้องกันโควิด 19 และมีเตียง ยา เวชภัณฑ์เพียงพอ
วันจันทร์ที่ 7 ธันวาคม 2563
สธ. ย้ําใส่หน้ากากถูกวิธี ป้องกันโควิด 19 และมีเตียง ยา เวชภัณฑ์เพียงพอ
กระทรวงสาธารณสุข คาดผู้ติดเชื้อในประเทศหญิงสิงห์บุรีสาเหตุมาจากการใส่หน้ากากใต้ปากในที่ชุมชน ย้ําเตือนใส่หน้ากากอย่างถูกต้อง ป้องกันโควิด 19 ส่วนข่าวลือผู้ป่วยชายไทยวัย 70 ปีที่รพ.แม่สอดไม่ได้เสียชีวิต แต่อาการดีขึ้น ยันไทยมีเตียง ยา เวชภัณฑ์เพียงพอรอ
ปาก ดังนั้น สถานที่รับเชื้อน่าจะเป็นพื้นที่นั่งรอก่อนขึ้นเครื่องซึ่งสนามบินได้ปรับระบบทําความสะอาด และย้ําเตือนผู้โดยสารให้สวมหน้ากากให้ถูกต้อง ล้างมือบ่อยๆ และเว้นระยะห่างอย่างเหมาะสม ตลอดเวลาที่อยู่ในสนามบิน
นายแพทย์ณัฐพงศ์ วงศ์วิวัฒน์ รองอธิบดีกรมการแพทย์ กล่าวว่า ประเทศไทยมีความพร้อมดูแลรักษาผู้ป่วยโรคโควิด 19 โดยกทม.และปริมณฑล รับผู้ติดเชื้อได้ 230-400 รายต่อวัน ทั้งประเทศรองรับได้ 1,000-1,700 รายต่อวัน มีเตียงสําหรับดูแลผู้ป่วยโควิดโดยเฉพาะมากกว่า 1 หมื่นเตียง ส่วนเหตุการณ์ชายแดนใน3 จังหวัด คือ จ.เชียงราย โรงพยาบาลเชียงรายประชานุเคราะห์มีเตียงรองรับ 60 เตียง ขณะนี้มีผู้ป่วย 26 ราย ยังรองรับได้ และเตรียมเตียงจากโรงพยาบาลมหาวิทยาลัยแม่ฟ้าหลวงอีก 300 เตียง, จ.เชียงใหม่ โรงพยาบาลนครพิงค์มี 51 เตียง และโรงพยาบาลมหาวิทยาลัยและเอกชนโดยรอบรองรับอีกกว่า 120 เตียง และ อ.แม่สอด จ.ตาก โรงพยาบาลแม่สอด มี 120 เตียง ถือว่าอยู่ในสถานการณ์ที่รับมือได้ เช่นเดียวกับยา อุปกรณ์ เวชภัณฑ์หน้ากาก แอลกอฮอล์ล้างมือ บุคลากรทางการแพทย์ มีความพร้อมทั้งหมด สิ่งสําคัญคือขอให้ผู้ป่วยให้ประวัติที่แท้จริงจะช่วยให้วินิจฉัยรักษาได้รวดเร็ว เนื่องจากการปกปิดทําให้คนรอบข้าง ครอบครัว และบุคลากรทางการแพทย์มีความเสี่ยง และตรวจวินิจฉัยรักษาได้ล่าช้า สําหรับผู้ป่วยโควิด 19 เพศชายอายุ 70 ปี ที่โรงพยาบาลแม่สอดยังไม่เสียชีวิต ขณะนี้ยังใส่ท่อหายใจ ให้ยารักษา และรักษาแบบประคับประคอง ทําให้อาการดีขึ้น
พลตรี จักรพงษ์ จันทร์เพ็งเพ็ญ ผู้อํานวยการสํานักปฏิบัติการ กรมยุทธการทหารกองบัญชาการกองทัพไทย ศูนย์ปฏิบัติการแก้ไขสถานการณ์ฉุกเฉินด้านความมั่นคง (ศปม.) กล่าวว่า ศปม.ได้ร่วมกับตํารวจ พลเรือน อาสาสมัคร และฝ่ายปกครอง ปฏิบัติงานสกัดกั้นการลักลอบเข้าเมืองในพื้นที่เมืองหน้าด่าน โดยพื้นที่ชายแดนมีระยะทางยาวมากกว่า 2,400 กิโลเมตร ได้มีมาตรการเพิ่มเติม เช่น ตรวจจับด้วยกล้องวงจรปิด โดรน กล้องยูวีของกองทัพอากาศ การวางเครื่องกีดขวาง เพื่อจํากัดและยับยั้งการลักลอบเข้าผิดกฎหมาย และร่วมมือกับประเทศเพื่อนบ้านช่วยสกัดกั้นหรือส่งข่าวแจ้งเบาะแส เพื่อสกัดกั้นทันเวลา และวางจุดตรวจสกัดกั้นตามเส้นทางที่คาดว่าจะลักลอบเข้าเมือง รวมทั้งการตรวจสถานสถานประกอบการ โรงงานต่างๆ ขอความร่วมมือประชาชนหากพบเห็นการลักลอบเข้าเมือง แจ้งเบาะแสได้ที่สายด่วน 1138, 1559 และ 191
*********************************** 7 ธันวาคม 2563
**************************
รัฐบาลไทย-ข่าวทำเนียบรัฐบาล-พม. จัดประชุมคณะกรรมการผู้สูงอายุแห่งชาติ (กผส.) เร่งขับเคลื่อนสังคมสูงวัยคนไทยอายุยืน 4 มิติ
วันจันทร์ที่ 7 ธันวาคม 2563
พม. จัดประชุมคณะกรรมการผู้สูงอายุแห่งชาติ (กผส.) เร่งขับเคลื่อนสังคมสูงวัยคนไทยอายุยืน 4 มิติ
พม. จัดประชุมคณะกรรมการผู้สูงอายุแห่งชาติ (กผส.) เร่งขับเคลื่อนสังคมสูงวัยคนไทยอายุยืน 4 มิติ
วันนี้ (7 ธ.ค. 63) เวลา 09.30 น. ที่ห้องประชุม ชั้น 2 กระทรวงการพัฒนาสังคมและความมั่นคงของมนุษย์ สะพานขาว ถนนกรุงเกษม กรุงเทพฯ นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) เป็นประธานการประชุมคณะกรรมการผู้สูงอายุแห่งชาติ (กผส.) ครั้งที่ 5/2563 โดยมีผู้แทนหน่วยงานที่เกี่ยวข้องเข้าร่วม
นายจุติ กล่าวว่า ที่ประชุมมีมติเห็นชอบเรื่องการขับเคลื่อนมติคณะรัฐมนตรี วันที่ 29 กันยายน 2563 เรื่อง เห็นชอบมาตรการขับเคลื่อนสังคมสูงวัยคนไทยอายุยืน 4 มิติ (เศรษฐกิจ สุขภาพ สภาพแวดล้อม และสังคม) โดยมอบหมายให้หน่วยงานที่เกี่ยวข้องร่วมกันขับเคลื่อนมาตรการดังกล่าว ในส่วนประเด็นที่ผลักดันให้เป็นกฎหมายและประเด็นที่เกี่ยวข้องกับภารกิจของแต่ละหน่วยงาน อีกทั้งขอความร่วมมือให้หน่วยงานที่เกี่ยวข้องขับเคลื่อนการดําเนินงานตามมติ ครม. นอกจากนี้ ที่ประชุมได้เห็นชอบรายงานสถานการณ์ผู้สูงอายุไทย พ.ศ. 2562 และขอความร่วมมือให้หน่วยงานที่เกี่ยวข้องนําข้อเสนอเชิงนโยบายไปขับเคลื่อนเพื่อพัฒนาคุณภาพชีวิตผู้สูงอายุให้ดีขึ้นต่อไป
นายจุติ กล่าวเพิ่มเติมว่า นอกจากนี้ ที่ประชุมมีการรายงานผลการดําเนินงานมาตรการขับเคลื่อนระเบียบวาระแห่งชาติ เรื่อง สังคมผู้สูงอายุ ประจําปีงบประมาณ พ.ศ.2563 โดยมีประเด็นสําคัญ อาทิ 1) ผู้สูงอายุที่ต้องการทํางานและมีงานทําเพิ่มขึ้น (สะสม) มีเป้าหมาย 154,000 คน ซึ่งดําเนินการได้ 162,705 คน คิดเป็นร้อยละ 105.65 และ 2) พื้นที่ที่มีการดําเนินงานในรูปแบบธนาคารเวลาสําหรับการดูแลผู้สูงอายุของประเทศไทย มีเป้าหมาย 84 พื้นที่ 49 จังหวัด ซึ่งดําเนินการได้ 84 พื้นที่ (ร้อยละ 100 ) 46 จังหวัด (ร้อยละ 93.88) เป็นต้น
รัฐบาลไทย-ข่าวทำเนียบรัฐบาล-วธ.ย้าย-รับโอนข้าราชการพลเรือนระดับสูงทดแทนเกษียณ-ทำงานต่อเนื่อง
วันจันทร์ที่ 7 ธันวาคม 2563
วธ.ย้าย-รับโอนข้าราชการพลเรือนระดับสูงทดแทนเกษียณ-ทํางานต่อเนื่อง
วธ.ย้าย-รับโอนข้าราชการพลเรือนระดับสูงทดแทนเกษียณ-ทํางานต่อเนื่อง
ดร.ยุพา ทวีวัฒนะกิจบวร ปลัดกระทรวงวัฒนธรรม เปิดเผยว่า เมื่อวันที่ 27 พฤศจิกายน 2563 ได้ลงนามในคําสั่งกระทรวงวัฒนธรรมที่ 282/2563 เรื่อง ย้ายข้าราชการ จํานวน 9 ตําแหน่ง ดังนี้ 1.นายวรวุฒิ ด่านสมพงศ์ ผู้อํานวยการกองยุทธศาสตร์และแผนงาน สํานักงานปลัด วธ. ไปดํารงตําแหน่งวัฒนธรรมจังหวัดระยอง 2.นางสุภัทร กิจเวช วัฒนธรรมจังหวัดชัยนาท ไปดํารงตําแหน่งผู้อํานวยการกองยุทธศาสตร์และแผนงาน สํานักงานปลัด วธ. 3.นางจิตรา สิทธนานุวัฒน์ วัฒนธรรมจังหวัดเชียงราย ไปดํารงตําแหน่งวัฒนธรรมจังหวัดแพร่ 4.นายพิสันต์ จันทร์ศิลป์ วัฒนธรรมจังหวัดแพร่ ไปดํารงตําแหน่งวัฒนธรรมจังหวัดเชียงราย 5.นางสาววาสนา ไชยพรรณา วัฒนธรรมจังหวัดอํานาจเจริญ ไปดํารงตําแหน่งวัฒนธรรมจังหวัดสุรินทร์ 6.นางฐิติรัตน์ เค้าภูไทย วัฒนธรรมจังหวัดนครปฐม ไปดํารงตําแหน่งวัฒนธรรมจังหวัดชัยนาท 7.นางสาวสุดารัตน์ พงศ์อัมพรไกวัล ผู้อํานวยการกองเฝ้าระวังทางวัฒนธรรม สํานักงานปลัด วธ. ไปดํารงตําแหน่งวัฒนธรรมจังหวัดนครปฐม 8.นายธธงชัย สารอักษร วัฒนธรรมจังหวัดสุราษฎร์ธานี ไปดํารงตําแหน่งผู้อํานวยการกองเฝ้าระวังทางวัฒนธรรม สํานักงานปลัด วธ. และ 9.นายไสว ไชยเมือง วัฒนธรรมจังหวัดตาก ไปดํารงตําแหน่งวัฒนธรรมจังหวัดพะเยา มีผลตั้งแต่วันที่ 1 ธันวาคม 2563 เป็นต้นไป ซึ่งการโยกย้ายครั้งนี้ถือเป็นการบริหารอัตรากําลังข้าราชการตําแหน่งประเภทอํานวยการระดับสูงในสังกัดสํานักงานปลัด วธ. ทดแทนตําแหน่งเกษียณอายุราชการ ตามความเหมาะสมและเกิดประสิทธิภาพในการทํางานสูงสุดอย่างต่อเนื่อง
ปลัดวธ. กล่าวต่อไปว่า เมื่อวันที่ 30 พฤศจิกายน 2563 นายอิทธิพล คุณปลื้ม รัฐมนตรีว่าการกระทรวงวัฒนธรรม ได้ลงนามในคําสั่งกระทรวงวัฒนธรรมที่ 287/2563 เรื่อง รับโอนข้าราชการพลเรือนสามัญ 1 ตําแหน่ง ได้แก่ นางสาวขนิษฐา โชติกวณิชย์ ผู้อํานวยการกองการต่างประเทศ สํานักงานปลัดวธ. ให้ดํารงตําแหน่งหัวหน้าสํานักงานรัฐมนตรีกระทรวงวัฒนธรรมด้วย
รัฐบาลไทย-ข่าวทำเนียบรัฐบาล-รมว.วธ.กล่าวมอบโอวาทแก่เด็กและเยาวชนจากจังหวัดปัตตานีที่เข้าร่วมโครงการเสริมสร้างสังคมพหุวัฒนธรรมที่เข้มแข็ง กิจกรรมเทิดทูนสถาบันพระมหากษัตริย์ รุ่นที่ ๒
วันจันทร์ที่ 7 ธันวาคม 2563
รมว.วธ.กล่าวมอบโอวาทแก่เด็กและเยาวชนจากจังหวัดปัตตานีที่เข้าร่วมโครงการเสริมสร้างสังคมพหุวัฒนธรรมที่เข้มแข็ง กิจกรรมเทิดทูนสถาบันพระมหากษัตริย์ รุ่นที่ ๒
รมว.วธ.กล่าวมอบโอวาทแก่เด็กและเยาวชนจากจังหวัดปัตตานีที่เข้าร่วมโครงการเสริมสร้างสังคมพหุวัฒนธรรมที่เข้มแข็ง กิจกรรมเทิดทูนสถาบันพระมหากษัตริย์ รุ่นที่ ๒
วันที่ ๔ ธันวาคม ๒๕๖๓ เวลา ๑๐.๐๐ น. นายอิทธิพล คุณปลื้ม รัฐมนตรีว่าการกระทรวงวัฒนธรรม กล่าวมอบโอวาทแก่เด็กและเยาวชนจากจังหวัดปัตตานีที่เข้าร่วมโครงการเสริมสร้างสังคมพหุวัฒนธรรมที่เข้มแข็ง กิจกรรมเทิดทูนสถาบันพระมหากษัตริย์ รุ่นที่ ๒ โดยมี นางยุพา ทวีวัฒนะกิจบวร ปลัดกระทรวงวัฒนธรรม ผู้บริหารกระทรวงวัฒนธรรม ครู เด็ก และเยาวชนจากจังหวัดปัตตานี เข้าร่วม ๙๐ คน ณ ศูนย์การประชุมกระทรวงวัฒนธรรม ชั้น ๘ กระทรวงวัฒนธรรม ทั้งนี้ กระทรวงวัฒนธรรม โดยสํานักงานวัฒนธรรมจังหวัดปัตตานี จัดโครงการเสริมสร้างสังคมพหุวัฒนธรรมที่เข้มแข็ง กิจกรรมเทิดทูนสถาบันพระมหากษัตริย์ รุ่นที่ ๒ เพื่อปลูกฝังให้เด็กและเยาวชนมีความรัก ความสามัคคีเป็นอันหนึ่งอันเดียวกัน ยืดมั่นในการปกครองระบอบประชาธิปไตยอันมีพระมหากษัตริย์เป็นประมุข และนําความรู้ ความเข้าใจในโครงการอันเนื่องมาจากพระราชดําริไปประยุกต์ใช้ในชีวิตประจําวัน โดยนําเด็กและเยาวชนในพื้นที่จังหวัดปัตตานี จํานวน ๘๐ คน เข้าร่วมกิจกรรมอบรมศึกษาดูงานแหล่งเรียนรู้ทางประวัติศาสตร์และวัฒนธรรม ศาสนสถาน พิพิธภัณฑ์ และโครงการพระราชดําริฯ ระหว่างวันที่ ๒ – ๖ ธันวาคม ๒๕๖๓ ณ จังหวัดปัตตานี จังหวัดนราธิวาส จังหวัดเพชรบุรี จังหวัดพระนครศรีอยุธยา และกรุงเทพฯ
รัฐบาลไทย-ข่าวทำเนียบรัฐบาล-ปลัดวธ.เป็นประธานในพิธีเปิดตลาดเปิดท้ายแบกะดิน กลางถิ่นรัชดา ของกระทรวงวัฒนธรรม
วันจันทร์ที่ 7 ธันวาคม 2563
ปลัดวธ.เป็นประธานในพิธีเปิดตลาดเปิดท้ายแบกะดิน กลางถิ่นรัชดา ของกระทรวงวัฒนธรรม
ปลัดวธ.เป็นประธานในพิธีเปิดตลาดเปิดท้ายแบกะดิน กลางถิ่นรัชดา ของกระทรวงวัฒนธรรม
วันที่ ๔ ธันวาคม ๒๕๖๓ เวลา ๑๕.๐๐ น. นางยุพา ทวีวัฒนะกิจบวร ปลัดกระทรวงวัฒนธรรมเป็นประธานในพิธีเปิดตลาดเปิดท้ายแบกะดิน กลางถิ่นรัชดา ของกระทรวงวัฒนธรรม โดยมีนายเกรียงศักดิ์ บุญประสิทธิ์ หัวหน้าผู้ตรวจราชการกระทรวงวัฒนธรรม ผู้บริหารกระทรวงวัฒนธรรม และเจ้าหน้าที่กระทรวงวัฒนธรรมเข้าร่วม ณ บริเวณด้านข้างอาคารวัฒนธรรมวิศิษฏ์กระทรวงวัฒนธรรม
รัฐบาลไทย-ข่าวทำเนียบรัฐบาล-รมว.วธ.เป็นประธานพิธีเจริญพระพุทธมนต์และปฏิบัติธรรมถวายพระราชกุศลแด่สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา
วันจันทร์ที่ 7 ธันวาคม 2563
รมว.วธ.เป็นประธานพิธีเจริญพระพุทธมนต์และปฏิบัติธรรมถวายพระราชกุศลแด่สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา
รมว.วธ.เป็นประธานพิธีเจริญพระพุทธมนต์และปฏิบัติธรรมถวายพระราชกุศลแด่สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา
วันที่ ๗ ธันวาคม ๒๕๖๓ เวลา ๑๓.๐๐ น. นายอิทธิพล คุณปลื้ม รัฐมนตรีว่าการกระทรวงวัฒนธรรม เป็นประธานพิธีเจริญพระพุทธมนต์และปฏิบัติธรรมถวายพระราชกุศลแด่สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา เนื่องในโอกาสวันคล้ายวันประสูติ ๗ ธันวาคม ๒๕๖๓ โดยมีสมเด็จพระมหาธีราจารย์ เจ้าอาวาสวัดยานนาวา เป็นประธานฝ่ายสงฆ์ และมีนางยุพา ทวีวัฒนะกิจบวร ปลัดกระทรวงวัฒนธรรม นายกิตติพันธ์ พานสุวรรณ อธิบดีกรมการศาสนา ผู้บริหาร ข้าราชการ เจ้าหน้าที่กระทรวงวัฒนธรรม ผู้แทนหน่วยงานภาครัฐ นักเรียน นักศึกษา และประชาชน เข้าร่วมพิธี ณ อาคารมหาเจษฎาบดินทร์ ชั้น ๓ วัดยานนาวา เขตสาทร กรุงเทพฯ
รัฐบาลไทย-ข่าวทำเนียบรัฐบาล-“จุรินทร์”ลุย นครศรีธรรมราช พัทลุง สั่ง รมต.และ ส.ส. ปชป.ระดมลงพื้นที่น้ำท่วมใต้ต่อเนื่อง เผยมูลนิธิ ม.ร.ว. เสนีย์ ปราโมช ส่งถุงยังชีพเข้าพื้นที่แล้ว 20,000 ชุด
วันจันทร์ที่ 7 ธันวาคม 2563
“จุรินทร์”ลุย นครศรีธรรมราช พัทลุง สั่ง รมต.และ ส.ส. ปชป.ระดมลงพื้นที่น้ําท่วมใต้ต่อเนื่อง เผยมูลนิธิ ม.ร.ว. เสนีย์ ปราโมช ส่งถุงยังชีพเข้าพื้นที่แล้ว 20,000 ชุด
วันที่ 6 ธันวาคม 2563 เวลา 10.00 น. ที่ สนามบินหาดใหญ่  นายจุรินทร์ ลักษณวิศิษฏ์ หัวหน้าประชาธิปัตย์ รองนายกรัฐมนตรี และ รัฐมนตรีว่าการกระทรวงพาณิชย์ ให้สัมภาษณ์ประเด็นลงพื้นที่ช่วยเหลือประชาชนผู้ประสบภัยน้ําท่วม
นายจุรินทร์กล่าวว่าวันนี้ผมมาในฐานะหัวหน้าพรรคประชาธิปัตย์มาเยี่ยมพื้นที่น้ําท่วมเพราะพี่น้องประชาชนชาวภาคใต้หลายจังหวัดประสบภัยน้ําท่วมและได้รับความเดือดร้อนมาก สําหรับพรรคประชาธิปัตย์ได้มีการกําชับให้บุคลากรของพรรคทั้ง 2 ส่วนทั้งส่วนที่อยู่ในคณะรัฐบาลเช่น รัฐมนตรีต่างๆได้ลงพื้นที่ไปตรวจเยี่ยมพื้นที่และขณะเดียวกันก็ไปร่วมแก้ปัญหาและส่งสิ่งของบรรเทาทุกข์ให้กับพี่น้องประชาชน ก่อนหน้านี้ทางรัฐมนตรีช่วยว่าการกระทรวงมหาดไทย ท่านนิพนธ์ บุญญามณี และรัฐมนตรีช่วยว่าการกระทรวงคมนาคม ท่านถาวร เสนเนียม ได้ลงพื้นที่ไปก่อนหน้านี้หลายวัน วันนี้ได้มีโอกาสมาลงพื้นที่พบปะกับผู้ประสบภัยและเป็นกําลังใจให้ รวมทั้งมอบสิ่งของบรรเทาทุกข์ที่จังหวัดพัทลุงและนครศรีธรรมราช จังหวัดพัทลุงไปที่อําเภอกงหรา อําเภอเมืองและพื้นที่อื่นๆ จังหวัดนครศรีธรรมราชไปที่อําเภอทุ่งสงและพื้นที่อื่นๆ สําหรับสิ่งของที่จะมอบได้นําถุงยังชีพจากมูลนิธิหม่อมราชวงศ์เสนีย์ ปราโมช ประมาณ 5,000 ชุด ก่อนหน้านี้มูลนิธิหม่อมราชวงศ์เสนีย์ ปราโมช ได้จัดถุงยังชีพไปแล้ว 15,000 ชุดให้ผู้แทนราษฎรของพรรคไปช่วยบรรเทาทุกข์ให้กับพี่น้องประชาชนที่ประสบภัยในพื้นที่จนถึงขณะนี้จัดไปแล้ว 20,000 ชุด พรรคจะกําชับให้รัฐมนตรีของพรรคกับผู้แทนราษฎรของพรรคได้ลงพื้นให้ช่วยพี่น้องประชาชนซึ่งได้ดําเนินการไปก่อนหน้านี้แล้วและดําเนินการต่อไปโดยต่อเนื่องจนกว่าทุกข์ของพี่น้องชาวใต้จะหมดสิ้นไป
รัฐบาลไทย-ข่าวทำเนียบรัฐบาล-รมว.วธ. เป็นประธานพิธีบำเพ็ญกุศลอุทิศถวายพระราชกุศล แด่พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เนื่องในวันคล้ายวันพระบรมราชสมภพ ๕ ธันวาคม ๒๕๖๓
วันจันทร์ที่ 7 ธันวาคม 2563
รมว.วธ. เป็นประธานพิธีบําเพ็ญกุศลอุทิศถวายพระราชกุศล แด่พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เนื่องในวันคล้ายวันพระบรมราชสมภพ ๕ ธันวาคม ๒๕๖๓
รมว.วธ. เป็นประธานพิธีบําเพ็ญกุศลอุทิศถวายพระราชกุศล แด่พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เนื่องในวันคล้ายวันพระบรมราชสมภพ ๕ ธันวาคม ๒๕๖๓
วันที่ ๕ ธันวาคม ๒๕๖๓ เวลา ๑๐.๐๐ น. นายอิทธิพล คุณปลื้ม รัฐมนตรีว่าการกระทรวงวัฒนธรรม เป็นประธานพิธีบําเพ็ญกุศลอุทิศถวายพระราชกุศล
แด่พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เนื่องในวันคล้ายวันพระบรมราชสมภพ ๕ ธันวาคม ๒๕๖๓ โดยมี นางยุพา ทวีวัฒนะกิจบวร ปลัดกระทรวงวัฒนธรรม ผู้บริหาร ข้าราชการและเจ้าหน้าที่กระทรวงวัฒนธรรม พุทธศาสนิกชน และสื่อมวลชน เข้าร่วมพิธี ณ พระอุโบสถ วัดพระราม ๙ กาญจนาภิเษก กรุงเทพฯ ทั้งนี้ กระทรวงวัฒนธรรม โดยกรมการศาสนา นําหน่วยงานภาครัฐ ภาคเอกชน และศาสนิกชน ร่วมกิจกรรมถวายพระราชกุศล แด่พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เนื่องในโอกาสวันคล้ายวันพระบรมราชสมภพ ๕ ธันวาคม ๒๕๖๓ นอกจากนี้ ยังร่วมกับองค์กรเครือข่าย ๕ ศาสนา ได้แก่ พุทธ คริสต์ อิสลาม พราหมณ์-ฮินดู และ ซิกข์ จัดกิจกรรมทางศาสนาเนื่องในวันคล้ายวันพระบรมราชสมภพ ณ ศาสนสถานของแต่ละศาสนา
รัฐบาลไทย-ข่าวทำเนียบรัฐบาล-มาตรการคุมเข้ม สกัดโควิดทุกจังหวัดตลอดเดือน ธ.ค.
วันจันทร์ที่ 7 ธันวาคม 2563
มาตรการคุมเข้ม สกัดโควิดทุกจังหวัดตลอดเดือน ธ.ค.
วันจันทร์ที่ 7 ธันวาคม 2563
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
ตลอดเดือน ธ.ค. 63 นี้ รัฐบาลกําหนดมาตราการเข้มข้นเพื่อป้องกันและควบคุมโรคโควิด-19 ให้รัดกุมมากขึ้น เช่น เฝ้าระวังการลักลอบเข้าเมืองโดยผิดกฎหมาย โดยเฉพาะจังหวัดที่ติดกับชายแดนเพื่อนบ้าน ตรวจตรากิจการ/กิจกรรมที่มีความเสี่ยงต่อการแพร่ระบาดของโรค เช่น ห้างสรรพสินค้า โรงเรียน ร้านอาหาร สถานบันเทิง สนามกีฬา สถานที่ท่องเที่ยว อย่างเข้มงวด โดยให้กํานัน ผู้ใหญ่บ้าน และ อสม. เฝ้าสังเกต กํากับดูแล ให้คําแนะนําบุคคลที่กลับเข้ามาในพื้นที่ชุมชน พร้อมกับขอความร่วมมือผู้ให้บริการ ผู้ใช้บริการ ผู้จัดกิจกรรม และผู้ร่วมกิจกรรมในพื้นที่สาธารณะ ปฏิบัติตามมาตรการสาธารณสุขอย่างเคร่งครัด เช่น สวมหน้ากากอนามัย เว้นระยะห่าง ใช้แพลตฟอร์ม "ไทยชนะ" ให้มีความต่อเนื่อง
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รพ.แก้งคร้อ จ.ชัยภูมิ เปิดตึกผู้ป่วยนอกและอุบัติเหตุฉุกเฉิน 3 ชั้น พัฒนาศักยภาพดูแลผู้ป่วยอุบัติเหตุฉุกเฉิน
วันจันทร์ที่ 7 ธันวาคม 2563
รพ.แก้งคร้อ จ.ชัยภูมิ เปิดตึกผู้ป่วยนอกและอุบัติเหตุฉุกเฉิน 3 ชั้น พัฒนาศักยภาพดูแลผู้ป่วยอุบัติเหตุฉุกเฉิน
โรงพยาบาลแก้งคร้อ จังหวัดชัยภูมิ เปิดตึกอุบัติเหตุฉุกเฉิน รองรับบริการด้านศัลยกรรมกระดูกและข้อ ลดการส่งต่อ ลดความแออัด ผู้มารับบริการในโรงพยาบาลขนาดใหญ่
โรงพยาบาลแก้งคร้อ จังหวัดชัยภูมิ เปิดตึกอุบัติเหตุฉุกเฉิน รองรับบริการด้านศัลยกรรมกระดูกและข้อ ลดการส่งต่อ ลดความแออัด ผู้มารับบริการในโรงพยาบาลขนาดใหญ่
วันนี้ (7 ธันวาคม 2563 ) ที่โรงพยาบาลแก้งคร้อ จังหวัดชัยภูมิ นายแพทย์เกียรติภูมิ วงศ์รจิต ปลัดกระทรวงสาธารณสุข เป็นประธานเปิดอาคารผู้ป่วยนอกและอุบัติเหตุฉุกเฉิน 3 ชั้น และรับมอบเงิน 10 ล้านบาท จากพระเทพมงคลเมธี (หลวงพ่อประจักษ์ โชติโก) ณ วัดชัยสามหมอ พระอารามหลวง เพื่อนําไปสร้างห้องผ่าตัด ห้องตรวจหัวใจ และห้อง ICU พร้อมทั้งเปิดกลุ่มงานจิตเวชและยาเสพติด ชมรม To Be Number One
นายแพทย์เกียรติภูมิให้สัมภาษณ์ว่า โรงพยาบาลแก้งคร้อเป็นโรงพยาบาลชุมชนแม่ข่าย ที่ตั้งอยู่บนถนนสายหลัก ที่มีการเกิดอุบัติเหตุรุนแรงบ่อยครั้ง ในปี 2561 มีรายงานผู้บาดเจ็บจากอุบัติเหตุจราจรที่เข้ารับการรักษาที่โรงพยาบาลแก้งคร้อ 1,135 ราย และปี 2562 จํานวน 1,288 ราย จึงจําเป็นที่จะต้องขยายบริการด้านศัลยกรรมกระดูกและข้อ ตลอดจนหอผู้ป่วยวิกฤติ โดยก่อสร้างอาคารผู้ป่วยนอกและอุบัติเหตุฉุกเฉิน 3 ชั้นเพิ่มขึ้น ซึ่งได้รับงบประมาณจากกระทรวงสาธารณสุข 59,202,750 บาท (ห้าสิบเก้าล้านสองแสนสองพันเจ็ดร้อยห้าสิบบาทถ้วน) สามารถให้บริการประชาชนได้เพิ่มมากขึ้น และช่วยลดความแออัด ลดการส่งต่อไปโรงพยาบาลศูนย์ชัยภูมิได้
นอกจากนี้ ปลัดกระทรวงสาธารณสุข ได้มอบหลักการทํางานในสถานการณ์โควิด 19 ต้องเตรียมพร้อมรองรับโอกาสและสถานการณ์ที่จะมาถึง ให้เข้มข้นมาตรการป้องกันตนเอง DMHT ได้แก่ สวมหน้ากาก ล้างมือ เว้นระยะห่าง และการตรวจรักษาที่รวดเร็ว โดยเฉพาะเจ้าหน้าที่บุคลากรทางการแพทย์และสาธารณสุขที่ต้องดูแลสัมผัสกับผู้ป่วย/ ผู้รับบริการ อยากให้นําแนวคิด “นนก” นําหนึ่งก้าวไปใช้ประยุกต์ เน้นทํางานในเชิงรุก เช่น การออกเยี่ยมบ้านในชุมชน รวมถึงการป้องกันการแพร่ระบาดโรคโควิด 19 ให้ อสม.ในพื้นที่ ช่วยกันสอดส่องดูแล หากพบเห็นใครแปลกหน้าให้รีบแจ้งหน้าที่ทันที
สําหรับอาคารผู้ป่วยนอกและอุบัติเหตุฉุกเฉิน 3 ชั้น ประกอบด้วย ชั้นที่ 1 เป็นห้องตรวจผู้ป่วยนอกและห้องอุบัติเหตุฉุกเฉิน ชั้นที่ 2 เป็นห้องปฏิบัติการ ทันตกรรม หอผู้ป่วยหนัก และชั้นที่ 3 เป็นห้องคลอดและ ห้องผ่าตัด โดยปัจจุบันมีแพทย์ทั้งหมด 16 คน แพทย์เฉพาะทางได้แก่ สูติ-นรีแพทย์ 2 คน กุมารแพทย์ 2 คน แพทย์เวชศาสตร์ครอบครัว 1 คน แพทย์ศัลยกรรมออร์โธปิดิกส์ 1 คน แพทย์เวชปฏิบัติทั่วไป 8 คน ทั้งนี้อยู่ในแผนพัฒนาแพทย์เฉพาะทางเพิ่มคือ ศัลยแพทย์และวิสัญญีแพทย์
******************************* 7 ธันวาคม 2563
รัฐบาลไทย-ข่าวทำเนียบรัฐบาล-นายกฯ ห่วงน้ำท่วมภาคใต้ สั่งเร่งช่วยเหลือผู้ประสบภัย
วันจันทร์ที่ 7 ธันวาคม 2563
นายกฯ ห่วงน้ําท่วมภาคใต้ สั่งเร่งช่วยเหลือผู้ประสบภัย
วันอาทิตย์ที่ 6 ธันวาคม 2563
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
พลเอก ประยุทธ์ จันทร์โอชา นายกรัฐมนตรี ห่วงใยประชาชนที่ได้รับผลกระทบจากสถานการณ์น้ําท่วมฉับพลัน และน้ําป่าไหลหลาก ในพื้นที่ 7 จังหวัดภาคใต้ พร้อมกําชับให้กระทรวงมหาดไทยทํางานร่วมกับทหาร ช่วยเหลือประชาชนขนย้ายสิ่งของขึ้นที่สูง และเร่งระบายน้ําท่วมขัง พร้อมทั้งแจ้งให้อําเภอและองค์กรปกครองส่วนท้องถิ่นเข้าช่วยเหลือผู้ประสบภัย รวมถึงแจกจ่ายเครื่องอุปโภคบริโภค อีกทั้งจัดเจ้าหน้าที่สํารวจและประเมินความเสียหายเพื่อดําเนินการช่วยเหลือตามระเบียบกระทรวงการคลัง นอกจากนี้ ยังมอบหมายให้หน่วยงานที่เกี่ยวข้องแจ้งเตือนประชาชน ให้ได้รับรู้ข่าวสารอย่างต่อเนื่อง รวมทั้งรายงานผลการช่วยเหลือ และบรรเทาสาธารณภัย ให้นายกรัฐมนตรีทราบทุกระยะด้วย
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-นายกรัฐมนตรี เป็นประธานในพิธีวางพานพุ่มและถวายบังคม เนื่องในวันคล้ายวันพระบรมราชสมภพพระบาทสมเด็จพระชนกาธิเบศร มหาภูมิพลอดุลยเดชมหาราช บรมนาถบพิตร
วันจันทร์ที่ 7 ธันวาคม 2563
นายกรัฐมนตรี เป็นประธานในพิธีวางพานพุ่มและถวายบังคม เนื่องในวันคล้ายวันพระบรมราชสมภพพระบาทสมเด็จพระชนกาธิเบศร มหาภูมิพลอดุลยเดชมหาราช บรมนาถบพิตร
นายกรัฐมนตรี เป็นประธานในพิธีวางพานพุ่มและถวายบังคม เนื่องในวันคล้ายวันพระบรมราชสมภพพระบาทสมเด็จพระชนกาธิเบศร มหาภูมิพลอดุลยเดชมหาราช บรมนาถบพิตร
วันที่ ๕ ธันวาคม ๒๕๖๓ เวลา ๐๘.๓๐ น. พลเอก ประยุทธ์ จันทร์โอชา นายกรัฐมนตรี เป็นประธานในพิธีวางพานพุ่มและถวายบังคม เนื่องในวันคล้ายวันพระบรมราชสมภพพระบาทสมเด็จพระชนกาธิเบศร มหาภูมิพลอดุลยเดชมหาราช บรมนาถบพิตร วันชาติ และวันพ่อแห่งชาติ ๕ ธันวาคม ๒๕๖๓ โดยมีนายอิทธิพล คุณปลื้ม รัฐมนตรีว่าการกระทรวงวัฒนธรรม ประธานรัฐสภา ประธานศาลฎีกา ประธานวุฒิสภา ประธานองค์กรตามรัฐธรรมนูญ คณะรัฐมนตรี และคู่สมรส เข้าร่วมพิธี ณ ท้องสนามหลวง ในการนี้ นางยุพา ทวีวัฒนะกิจบวร ปลัดกระทรวงวัฒนธรรม นําคณะผู้บริหาร ข้าราชการ และเจ้าหน้าที่กระทรวงวัฒนธรรม ร่วมวางพานพุ่มถวายความเคารพด้านหน้าพระบรมฉายาลักษณ์ฯ ในนามกระทรวงวัฒนธรรมด้วย
รัฐบาลไทย-ข่าวทำเนียบรัฐบาล-รมว.วธ.เป็นประธานเปิดนิทรรศการจิตรกรรม “พระผู้ทรงเป็นนิรันดร์”
วันจันทร์ที่ 7 ธันวาคม 2563
รมว.วธ.เป็นประธานเปิดนิทรรศการจิตรกรรม “พระผู้ทรงเป็นนิรันดร์”
รมว.วธ.เป็นประธานเปิดนิทรรศการจิตรกรรม “พระผู้ทรงเป็นนิรันดร์”
วันที่ ๔ ธันวาคม ๒๕๖๓ เวลา ๑๕.๐๐ น. นายอิทธิพล คุณปลื้ม รัฐมนตรีว่าการกระทรวงวัฒนธรรม เป็นประธานเปิดนิทรรศการจิตรกรรม “พระผู้ทรงเป็นนิรันดร์” โดยมี น.ส.วิมลลักษณ์ ชูชาติ ผู้อํานวยการสํานักงานศิลปวัฒนธรรมร่วมสมัย ผู้บริหารกระทรวงวัฒนธรรม ประธานสภาวัฒนธรรมกรุงเทพมหานคร สภาวัฒนธรรม แขกผู้มีเกียรติ และประชาชน เข้าร่วมพิธี ณ ห้องนิทรรศการ ชั้น ๒ หอศิลป์ร่วมสมัยราชดําเนิน กรุงเทพฯ ทั้งนี้ กระทรวงวัฒนธรรม ร่วมกับ สภาวัฒนธรรมกรุงเทพมหานคร และสภาวัฒนธรรมบางขุนเทียน จัดนิทรรศการจิตรกรรมแสดงภาพเขียน สีน้ํามันภาพพระบรมสาทิสลักษณ์ของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ในชุด “พระผู้ทรงเป็นนิรันดร์” จํานวน ๕๐ ภาพ ซึ่งเป็นผลงานของอ.กําพล พงษ์พิพัฒน์ ศิลปินอิสระ ที่ได้รับรางวัลจากสถาบันระดับชาติ โดยจะจัดแสดงระหว่างวันที่ ๓ – ๒๗ ธันวาคม ๒๕๖๓ ณ หอศิลป์ร่วมสมัยราชดําเนิน
รัฐบาลไทย-ข่าวทำเนียบรัฐบาล-คำกล่าวพิธีเปิดงานมหกรรมผ้าไหม ไหมไทยสู่เส้นทางโลก ครั้งที่ 10
วันจันทร์ที่ 7 ธันวาคม 2563
คํากล่าวพิธีเปิดงานมหกรรมผ้าไหม ไหมไทยสู่เส้นทางโลก ครั้งที่ 10
คํากล่าวพิธีเปิดงานมหกรรมผ้าไหม ไหมไทยสู่เส้นทางโลก ครั้งที่ 10
ในวันอาทิตย์ที่ 6 ธันวาคม 2563 เวลา 17.30 น. ณ หอประชุมกองทัพเรือ
ท่านรองนายกรัฐมนตรี เอกอัครราชทูต กงสุล กงสุลกิตติมศักดิ์และคู่สมรส และท่านผู้มีเกียรติทุกท่าน
ในนามของรัฐบาล ผมขอขอบพระคุณท่านเอกอัครราชทูต กงสุล กงสุลกิตติมศักดิ์และคู่สมรส ที่กรุณาให้เกียรติมาในงานมหกรรมผ้าไหม ไหมไทยสู่เส้นทางโลก ครั้งที่ 10และให้ความไว้วางใจนักศึกษาและนักเรียนอาชีวะจากสถาบันการศึกษาต่าง ๆ ของไทยเป็นผู้ออกแบบและตัดเย็บชุดต่าง ๆ ให้แก่ผู้ร่วมเดินแบบทุกท่าน ซึ่งถือได้ว่าเป็นการแลกเปลี่ยนวัฒนธรรมและความสัมพันธ์อันดีระหว่างประเทศ
กิจกรรมในวันนี้เป็นหนึ่งในกิจกรรมเฉลิมพระเกียรติเนื่องในวันคล้ายวันพระบรมราชสมภพของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร วันชาติ และวันพ่อแห่งชาติ พุทธศักราช 2563 ซึ่งเป็นโอกาสอันดีที่ท่านทั้งหลายจะได้มาร่วมกันน้อมรําลึกถึงพระมหากรุณาธิคุณของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร และเทิดพระเกียรติสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ที่ทรงส่งเสริมและสนับสนุนศิลปวัฒนธรรมการทอผ้าไหมไทยไปสู่นานาอารยประเทศ
เป็นที่ทราบกันทั่วไปแล้วว่าพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ทรงบําเพ็ญพระราชกรณียกิจนานัปการเพื่อส่งเสริมการพัฒนาคุณภาพชีวิตของราษฎรให้มีความอยู่ดีกินดี
ทั้งพระราชทานแนวคิดและทฤษฎีที่เกี่ยวข้องกับการส่งเสริมการพัฒนาและอนุรักษ์ดินเพื่อการเกษตรกรรม จนสหประชาชาติได้ร่วมสดุดีพระเกียรติคุณ โดยประกาศให้วันที่ 5ธันวาคม อันเป็นวันคล้ายวันพระบรมราชสมภพ
เป็นวันดินโลก
ในขณะที่สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ทรงส่งเสริมการปลูกป่า และการจัดหาอาชีพเสริมนอกฤดูการเกษตรให้แก่ชาวบ้าน เช่น การปลูกหม่อนเลี้ยงไหม การทอผ้า และการฝึกหัดอาชีพ สิ่งเหล่านี้ได้พัฒนาต่อยอดมาเป็นงานศิลปหัตถกรรม และงานผ้าไหมไทยของมูลนิธิส่งเสริมศิลปาชีพฯ อันเป็นที่รู้จักและยอมรับไปทั่วโลก
ท่านผู้มีเกียรติทุกท่าน
ผมหวังเป็นอย่างยิ่งว่า ในวันนี้ทุกท่านจะได้ร่วมกันสดุดีในพระเกียรติคุณของทั้งสองพระองค์ และร่วมชื่นชมความสวยงามประณีตอันเป็นเอกลักษณ์ของผ้าไหมไทยและร่วมกันภาคภูมิใจไปกับชาวไทยทุกคน
บัดนี้ ได้เวลาอันสมควร ผมขอเปิดงานมหกรรมผ้าไหม ไหมไทยสู่เส้นทางโลก ครั้งที่ 10ณ บัดนี้
...........................
รัฐบาลไทย-ข่าวทำเนียบรัฐบาล-รมว.วธ.ร่วมพิธีทำบุญตักบาตร เนื่องในวันคล้ายวันพระบรมราชสมภพพระบาทสมเด็จพระชนกาธิเบศร มหาภูมิพลอดุลยเดชมหาราช บรมนาถบพิตร
วันจันทร์ที่ 7 ธันวาคม 2563
รมว.วธ.ร่วมพิธีทําบุญตักบาตร เนื่องในวันคล้ายวันพระบรมราชสมภพพระบาทสมเด็จพระชนกาธิเบศร มหาภูมิพลอดุลยเดชมหาราช บรมนาถบพิตร
รมว.วธ.ร่วมพิธีทําบุญตักบาตร เนื่องในวันคล้ายวันพระบรมราชสมภพพระบาทสมเด็จพระชนกาธิเบศร มหาภูมิพลอดุลยเดชมหาราช บรมนาถบพิตร
วันที่ ๕ ธันวาคม ๒๕๖๓ เวลา ๐๗.๓๐ น. นายอิทธิพล คุณปลื้ม รัฐมนตรีว่าการกระทรวงวัฒนธรรมและภริยา พร้อมด้วยนางยุพา ทวีวัฒนะกิจบวร ปลัดกระทรวงวัฒนธรรม ผู้บริหาร ข้าราชการ และเจ้าหน้าที่กระทรวงวัฒนธรรม ร่วมพิธีทําบุญตักบาตร เนื่องในวันคล้ายวันพระบรมราชสมภพพระบาทสมเด็จพระชนกาธิเบศร มหาภูมิพลอดุลยเดชมหาราช บรมนาถบพิตร วันชาติ และวันพ่อแห่งชาติ ๕ ธันวาคม ๒๕๖๓ โดยมี พลเอกประยุทธ์ จันทร์โอชา นายกรัฐมนตรี เป็นประธาน และมีหัวหน้าส่วนราชการ หน่วยงานภาครัฐ ภาคเอกชน และประชาชน เข้าร่วมพิธี ณ ท้องสนามหลวง
รัฐบาลไทย-ข่าวทำเนียบรัฐบาล-เชิญร่วมกิจกรรมจิตอาสา ถวายพระราชกุศลเนื่องในวันพ่อแห่งชาติ ปี 2563
วันจันทร์ที่ 7 ธันวาคม 2563
เชิญร่วมกิจกรรมจิตอาสา ถวายพระราชกุศลเนื่องในวันพ่อแห่งชาติ ปี 2563
วันเสาร์ที่ 5 ธันวาคม 2563
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
เนื่องในวันคล้ายวันพระบรมราชสมภพ พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร วันชาติ และวันพ่อแห่งชาติ ในวันนี้และตลอดเดือน ธ.ค. 63 รัฐบาลขอเชิญชวนหน่วยงานภาครัฐ ภาคเอกชน และประชาชนร่วมกิจกรรมจิตอาสาบําเพ็ญสาธารณประโยชน์ และบริการสังคม เพื่อน้อมรําลึกในพระมหากรุณาธิคุณ และปลุกจิตสํานึกคนไทยให้รู้รักสามัคคี มีจิตสํานึกสาธารณะ มีความเอื้อเฟื้อ รู้จักแบ่งปันซึ่งกันและกัน รวมทั้งสร้างประโยชน์แก่ประเทศชาติ เช่น การทํากิจกรรมขุดลอกคูคลอง เก็บขยะ การเลี้ยงอาหารกลางวันแก่ผู้ด้อยโอกาส และกิจกรรมอื่น ๆ ตามความเหมาะสม
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ขับเคลื่อนบูรณาการการทำงานส่งเสริมท่องเที่ยวเชิงเกษตร
วันจันทร์ที่ 7 ธันวาคม 2563
ขับเคลื่อนบูรณาการการทํางานส่งเสริมท่องเที่ยวเชิงเกษตร
กระทรวงเกษตรฯ ขับเคลื่อนบูรณาการการทํางานส่งเสริมท่องเที่ยวเชิงเกษตร
นายนราพัฒน์แก้วทองผู้ช่วยรัฐมนตรีประจํากระทรวงเกษตรและสหกรณ์เป็นประธานการประชุมคณะทํางานความร่วมมือการท่องเที่ยวเชิงเกษตรกระทรวงเกษตรและสหกรณ์โดยมีนายอําพันธุ์เวฬุตันติรองปลัดกระทรวงเกษตรและสหกรณ์พร้อมด้วยผู้แทนหน่วยงานที่เกี่ยวข้องเข้าร่วมได้แก่กรมการท่องเที่ยวการท่องเที่ยวแห่งประเทศไทยองค์การบริหารการพัฒนาพื้นที่พิเศษเพื่อการท่องเที่ยวอย่างยั่งยืนสมาคมส่งเสริมธุรกิจท่องเที่ยวไทยและผู้แทนกรมต่างๆของกระทรวงเกษตรและสหกรณ์ณห้องประชุม134 -135กระทรวงเกษตรและสหกรณ์
โดยที่ประชุมได้พิจารณาแนวทางการบูรณาการการท่องเที่ยวเชิงเกษตรโดยมอบหมายให้หน่วยงานในสังกัดกระทรวเกษตรและสหกรณ์สํารวจรวบรวมข้อมูลกลุ่มท่องเที่ยวการเกษตรเพื่อจัดแบ่งกลุ่มที่มีความพร้อมให้ชัดเจนถูกต้องเป็นปัจจุบันและมอบกรมท่องเที่ยวองค์การบริหารการพัฒนาพื้นที่พิเศษเพื่อการท่องเที่ยวอย่างยั่งยืนและการท่องท่องเที่ยวแห่งประเทศไทยนําข้อมูลเส้นทางท่องเที่ยวและมาตรการสนับสนุนต่างๆเข้ามาเชื่อมโยงสนับสนุนการพัฒนาแหล่งท่องเที่ยวเชิงเกษตรที่มีอยู่ให้เกิดการบูรณาการขับเคลื่อนการทํางานอย่างมีประสิทธิภาพต่อไป
รัฐบาลไทย-ข่าวทำเนียบรัฐบาล-นายกรัฐมนตรีเผยพระบาทสมเด็จพระเจ้าอยู่หัวทรงห่วงใยผู้ประสบภัยน้ำท่วม ยืนยันรัฐบาลไม่เคยทอดทิ้ง เร่งผลักดันน้ำออกจากพื้นที่ให้เร็วและได้มากที่สุด
วันจันทร์ที่ 7 ธันวาคม 2563
นายกรัฐมนตรีเผยพระบาทสมเด็จพระเจ้าอยู่หัวทรงห่วงใยผู้ประสบภัยน้ําท่วม ยืนยันรัฐบาลไม่เคยทอดทิ้ง เร่งผลักดันน้ําออกจากพื้นที่ให้เร็วและได้มากที่สุด
นายกรัฐมนตรีเผยพระบาทสมเด็จพระเจ้าอยู่หัวทรงห่วงใยผู้ประสบภัยน้ําท่วม ยืนยันรัฐบาลไม่เคยทอดทิ้ง เร่งผลักดันน้ําออกจากพื้นที่ให้เร็วและได้มากที่สุด
วันนี้ (7 พ.ย. 63) เวลา 10.00 น. นายอนุชา บูรพชัยศรี โฆษกประจําสํานักนายกรัฐมนตรี เผยว่าพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม พร้อมด้วยพล.อ.อนุพงษ์ เผ่าจินดา รัฐมนตรีว่าการกระทรวงมหาดไทย นายอนุชา นาคาศัย รัฐมนตรีประจําสํานักนายกรัฐมนตรี นายอธิรัฐ รัตนเศรษฐ รัฐมนตรีช่วยว่าการกระทรวงคมนาคม ลงพื้นที่ประสบอุทกภัย ให้กําลังใจเจ้าหน้าที่ผู้ปฏิบัติงานในพื้นที่ พร้อมมอบสิ่งของผู้ประสบอุทกภัย ณ ศูนย์ศิลปาชีพบ้านเนินธัมมัง ตําบลแม่เจ้าอยู่หัว อําเภอเชียรใหญ่ จังหวัดนครศรีธรรมราช
โอกาสนี้ นายกรัฐมนตรียังกล่าวว่า ได้นําความพระบาทสมเด็จพระเจ้าอยู่หัวว่า ทรงมีความห่วงใยมาถึงทุกคน รวมทั้งจังหวัดใกล้เคียงที่ได้รับผลกระทบด้วย วันนี้ ได้นํารัฐมนตรีที่เกี่ยวข้องลงพื้นที่มาด้วย ยืนยันรัฐบาลไม่เคยทอดทิ้ง ซึ่งจากสถานการณ์ฝนตกอย่างต่อเนื่อง ทําให้มีปริมาณฝนสะสมมากกว่า 900 มิลลิเมตร เกิดปริมาณน้ําไหลหลากเข้าสู่ตัวเมืองนครศรีธรรมราช แม้จะไม่ได้เดินทางมาด้วยตนเองตั้งแต่ต้น แต่ก็ติดตามข้อมูลต่างๆด้วยความห่วงใย และสั่งการให้หน่วยงานที่เกี่ยวข้องเร่งให้การช่วยเหลือประชาชนที่กําลังประสบกับอุทกภัยในพื้นที่อย่างเร่งด่วน โดยเร่งผลักดันน้ําออกให้มากที่สุด
ทั้งนี้ พระบาทสมเด็จพระเจ้าอยู่หัวทรงมีพระมหากรุณาธิคุณ ทรงห่วงใยประชาชน โดยพระราชทานถุงยังชีพพระราชทานผ่านมูลนิธิราชประชานุเคราะห์ ในพระบรมราชูปถัมภ์ จํานวน 10,000 ชุด และจัดตั้งโรงครัวพระราชทาน 1 แห่ง และพระกรุณาธิคุณจากสมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา ผ่านมูลนิธิอาสาเพื่อนพึ่ง(ภาฯ) ยามยาก สภากาชาดไทย
นายกรัฐมนตรียังได้กล่าวว่า ทุกวันนี้ โลกมีการเปลี่ยนแปลง คนต้องอยู่กับน้ําให้ได้ แต่ต้องไม่ขาดแคลนทั้งสิ่งของเครื่องใช้ ซึ่งรัฐบาลจึงได้เดินหน้าโครงการต่างๆ เช่น โครงการเที่ยวด้วยกัน โครงการคนละครึ่ง ที่กําลังเดินหน้าไปด้วยดี และกําลังจะมีโครงการคนละครึ่ง ระยะที่ 2 ในเดือนมกราคม นายกรัฐมนตรียังกล่าวถึงสถานการณ์โควิด-19 ว่า คาดว่าวัคซีนสําหรับโควิด-19 น่าจะเกิดขึ้นในช่วงประมาณกลางปีหน้า ดังนั้น ทุกคนต้องไม่ประมาท ให้ระมัดระวังตนเอง สถานการณ์ที่เกิดขึ้นยืนยันยังไม่ใช่การระบาดขนาดใหญ่ หรือ ซุเปอร์สเปรดเดอร์ เพราะสามารถติดตามย้อนกลับไป ซึ่งสถานการณ์โควิด-19 ในไทยอยู่อันดับท้ายๆของโลก ที่สําคัญ คือ คนไทยทุกคนต้องรักกัน รวมทั้งขอให้ยึดมั่นในชาติ ศาสนา สถาบันพระมหากษัตริย์ เพื่อรวมกันเดินประเทศไทย สู่ความมั่นคง มั่งคั่งและยั่งยืน
จากนั้น นายกรัฐมนตรียังได้ร่วมประกอบอาหาร ณ โรงครัวพระราชทาน โดยผัดพริกหยวกหมูเพื่อแจกจ่ายให้ประชาชนในพื้นที่อีกด้วย จากนั้น ได้นั่งเรือเพื่อเยี่ยมบ้านผู้ประสบภัยและมอบเครื่องอุปโภคบริโภคให้กับประชาชนในพื้นที่ต่างๆ ด้วย และจึงได้ขึ้นรถของกรมป้องกันและบรรเทาสาธารณภัย ตรวจสอบสภาพน้ําท่วมในพื้นที่ บ้านเนินธัมมัง ซึ่งบางช่วงมีน้ําไหลตัดผ่านถนนในบางช่วง โดยได้กล่าวทักทายประชาชนระหว่างทางโดยตลอดก่อนเดินทางกลับกรุงเทพมหานคร
....................
กลุ่มประชาสัมพันธ์และเผยแพร่
สํานักโฆษก
รัฐบาลไทย-ข่าวทำเนียบรัฐบาล-ธพส. เปิดประกวดราคาจ้างก่อสร้างอาคารด้านทิศเหนือ ศูนย์ราชการเฉลิมพระเกียรติฯ โซนซี
วันจันทร์ที่ 7 ธันวาคม 2563
ธพส. เปิดประกวดราคาจ้างก่อสร้างอาคารด้านทิศเหนือ ศูนย์ราชการเฉลิมพระเกียรติฯ โซนซี
ธพส.เตรียมเปิดประมูลงานจ้างก่อสร้างอาคารด้านทิศเหนือ ศูนย์ราชการเฉลิมพระเกียรติฯ โซนซี มูลค่าโครงการกว่า 6,700 ล้านบาท คาดได้ผู้รับจ้างในเดือนธันวาคมนี้ พร้อมขานรับนโยบายการส่งเสริมการลงทุนภาครัฐ และเพื่อเป็นการกระตุ้นเศรษฐกิจในภาพรวมตามแนวทางของรัฐ
บริษัท ธนารักษ์พัฒนาสินทรัพย์ จํากัด (ธพส.) เตรียมเปิดประมูล งานจ้างก่อสร้างอาคารด้านทิศเหนือ ศูนย์ราชการเฉลิมพระเกียรติฯ โซนซี มูลค่าโครงการกว่า 6,700 ล้านบาท คาดได้ผู้รับจ้างในเดือนธันวาคมนี้ พร้อมขานรับนโยบายการส่งเสริมการลงทุนภาครัฐ และเพื่อเป็นการกระตุ้นเศรษฐกิจในภาพรวมตามแนวทางของรัฐมนตรีว่าการกระทรวงการคลัง พร้อมเร่งรัดการเบิกจ่ายงบลงทุนให้ได้ตามเป้าหมายของปี 2563 และ 2564
ดร.นาฬิกอติภัค แสงสนิท กรรมการผู้จัดการ บริษัท ธนารักษ์พัฒนาสินทรัพย์ จํากัด หรือ ธพส. ผู้บริหารโครงการศูนย์ราชการเฉลิมพระเกียรติ ๘๐ พรรษา ๕ ธันวาคม ๒๕๕๐ ถนนแจ้งวัฒนะ เปิดเผยว่า ธพส. ได้ประกาศประกวดราคาจ้างงานก่อสร้างอาคารด้านทิศเหนือ ของโครงการส่วนขยายศูนย์ราชการเฉลิมพระเกียรติฯ แจ้งวัฒนะ โซนซี ซึ่งมีราคากลางในการจัดจ้างประมาณ 6,729 ล้านบาท และกําหนดวัน e-bidding ในวันที่ 17 ธันวาคม 2563
สําหรับงานก่อสร้างอาคารด้านทิศเหนือ ของศูนย์ราชการเฉลิมพระเกียรติฯ แจ้งวัฒนะ โซนซี มีกรอบระยะเวลาในการดําเนินงาน 840 วัน โดยจะดําเนินงานก่อสร้างตามมาตรฐานอาคารเขียวไทย (TREES) และ ธพส. มีแผนที่จะเสนอขอรับรองมาตรฐาน LEED จาก United States Green Building Council หรือ USGBC ด้วย
ส่วนความคืบหน้าการก่อสร้างพื้นที่ส่วนขยายศูนย์ราชการเฉลิมพระเกียรติฯ โซนซี ได้ดําเนินงานเสาเข็มเสร็จเรียบร้อยแล้ว ปัจจุบันอยู่ระหว่างการดําเนินงานก่อสร้างชั้นใต้ดิน (Basement) ซึ่งได้ลงนามสัญญาจ้างไปเมื่อวันที่ 15 พฤษภาคม 2563 ที่ผ่านมา และมีความก้าวหน้าในการดําเนินงานเป็นไปตามแผนงานที่วางไว้ คาดว่าจะแล้วเสร็จในช่วงเดือนกันยายน 2564
หลังจากการเปิดประกวดราคาจ้างก่อสร้างอาคารด้านทิศเหนือแล้ว ธพส. จะดําเนินงานประกวดราคาจ้างก่อสร้างอาคารด้านทิศตะวันออก อาคารด้านทิศตะวันตก และอาคารสนับสนุนต่อไปในช่วงกลางปี 2564 โดย ธพส. มั่นใจว่าจะสามารถก่อสร้างแล้วเสร็จตามกําหนดในเดือนกันยายน 2566 อย่างแน่นอน
ดร.นาฬิกอติภัค กล่าวต่อว่า สําหรับการเบิกจ่ายงบลงทุนของปี 2563 ในการก่อสร้างพื้นที่ส่วนขยายศูนย์ราชการเฉลิมพระเกียรติฯ แจ้งวัฒนะ โซนซี ปัจจุบันเบิกจ่ายไปแล้วกว่า 88% คาดว่าจะเบิกจ่ายได้ครบทั้ง 100% หรือประมาณ 1,642 ล้านบาท
ทั้งนี้ ในปี 2564 คาดว่าจะใช้งบลงทุนในการก่อสร้างเพิ่มเติมอีกประมาณ 4,000 – 5,000 ล้านบาท และมั่นใจว่าจะสามารถเบิกจ่ายให้เป็นไปตามเป้าหมายที่วางไว้ ถือว่าเป็นการตอบรับตามนโยบายส่งเสริมการลงทุนของภาครัฐ และเป็นการเร่งรัดการใช้จ่ายงบประมาณแผ่นดินเพื่อกระตุ้นเศรษฐกิจ รวมถึงเป็นการขับเคลื่อนให้มีกระแสเม็ดเงินไหลเวียนในระบบเศรษฐกิจของประเทศอย่างต่อเนื่อง ตามนโยบายของนายอาคม เติมพิทยาไพสิฐ รัฐมนตรีว่าการกระทรวงการคลัง
ส่วนประชาสัมพันธ์ บริษัท ธนารักษ์พัฒนาสินทรัพย์ จํากัด (ธพส.)
โทร. 0 2142 2264
รัฐบาลไทย-ข่าวทำเนียบรัฐบาล-รมว.วธ. ร่วมเฝ้ารับเสด็จฯ พระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินี
วันจันทร์ที่ 7 ธันวาคม 2563
รมว.วธ. ร่วมเฝ้ารับเสด็จฯ พระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินี
รมว.วธ. ร่วมเฝ้ารับเสด็จฯ พระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินี
วันที่ ๕ ธันวาคม ๒๕๖๓ เวลา ๑๙.๕๒ น. พระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินี เสด็จพระราชดําเนินพร้อมด้วยสมเด็จพระเจ้าลูกเธอ เจ้าฟ้าพัชรกิติยาภานเรนทิราเทพยวดี กรมหลวงราชสาริณีสิริพัชร มหาวัชรราชธิดา สมเด็จพระเจ้าลูกเธอเจ้าฟ้าสิริวัณณวรี นารีรัตนราชกัญญา และเจ้าคุณพระสินีนาฏ พิลาสกัลยาณี ไปยังมณฑลพิธีท้องสนามหลวงในการทรงจุดเทียนมหามงคล เพื่อถวายราชสดุดีและน้อมรําลึกในพระมหากรุณาธิคุณของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เนื่องในวันคล้ายวันพระบรมราชสมภพ วันชาติ และวันพ่อแห่งชาติ ๕ ธันวาคม ๒๕๖๓โดยมี พล.อ.ประยุทธ์ จันทร์โอชา นายกรัฐมนตรี และภริยา คณะรัฐมนตรีและคู่สมรส หัวหน้าส่วนราชการ ข้าราชการ และประชาชน เฝ้ารับเสด็จ ในการนี้ ทรงทอดพระเนตรการแสดง ๓ ชุด คือ การแปรอักษรภาพพระบรมฉายาลักษณ์ พระบาทสมเด็จพระบรมชนกาธิเบศรมหาภูมิพลอดุลยเดชมหาราช บรมนาถบพิตร โดยอากาศยานไร้คนขับประกอบเพลง KINGOF KINGS การแสดงการขับร้องเพลงประสานเสียงโดยเด็กและเยาวชน และการแสดงทางวัฒนธรรมของชุมชนชาวไทย ชุด “บุปผาสักการะน้อมสํานึกในพระมหากรุณาธิคุณ” โดยนักแสดงจากสถาบันบัณฑิตพัฒนศิลป์ กระทรวงวัฒนธรรม โดยมีนายอิทธิพล คุณปลื้ม รัฐมนตรีว่าการกระทรวงวัฒนธรรม และภริยา นางยุพา ทวีวัฒนะกิจบวร ปลัดกระทรวงวัฒนธรรม ผู้บริหาร ข้าราชการและเจ้าหน้าที่กระทรวงวัฒนธรรม เฝ้ารับเสด็จ
รัฐบาลไทย-ข่าวทำเนียบรัฐบาล-รมว.วธ.ร่วมพิธีเปิดงาน "มหกรรมผ้าไหม ไหมไทยสู่เส้นทางโลก ปีที่ ๑๐"
วันจันทร์ที่ 7 ธันวาคม 2563
รมว.วธ.ร่วมพิธีเปิดงาน "มหกรรมผ้าไหม ไหมไทยสู่เส้นทางโลก ปีที่ ๑๐"
รมว.วธ.ร่วมพิธีเปิดงาน "มหกรรมผ้าไหม ไหมไทยสู่เส้นทางโลก ปีที่ ๑๐"
วันที่ ๖ ธันวาคม ๒๕๖๓ เวลา ๑๗.๓๐ น. พลเอก ประยุทธ์ จันทร์โอชา นายกรัฐมนตรี เป็นประธานในพิธีเปิดงาน "มหกรรมผ้าไหม ไหมไทยสู่เส้นทางโลก ปีที่ ๑๐" ซึ่งมูลนิธิช่วยเหลือนักท่องเที่ยว ร่วมกับ คณะเอกอัครราชทูตต่างประเทศประจําประเทศไทย คณะคู่สมรสเอกอัครราชทูตและสถานทูตต่างๆประจําประเทศไทย กระทรวงวัฒนธรรม กระทรวงเกษตรและสหกรณ์ กรมหม่อนไหม การท่องเที่ยวแห่งประเทศไทย หน่วยงานภาครัฐและเอกชน จัดขึ้นเพื่อน้อมรําลึกในพระมหากรุณาธิคุณพระบาทสมเด็จพระบรมชนกาธิเบต มหาภูมิพลอดุลยเดชมหาราช บรมนาถบพิตร และเพื่อเทิดพระเกียรติสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันหลวง โดยมี ดร.วิษณุ เครืองาม รองนายกรัฐมนตรี นายอิทธิพล คุณปลื้ม รัฐมนตรีว่าการกระทรวงวัฒนธรรมและภริยา นายปรเมศวร์ งามพิเชษฐ์ ผู้ช่วยรัฐมนตรีประจํากระทรวงวัฒนธรรม นางยุพา ทวีวัฒนะกิจบวร ปลัดกระทรวงวัฒนธรรม คณะรัฐมนตรีและคู่สมรส เอกอัครราชทูตต่างประเทศประจําประเทศไทย อาจารย์ นักศึกษาจากสถาบันต่างๆ แขกผู้มีเกียรติ และสื่อมวลชน เข้าร่วมงาน ณ หอประชุมกองทัพเรือ กรุงเทพฯ ในการนี้ รัฐมนตรีว่าการกระทรวงวัฒนธรรมร่วมเดินแบบแฟชั่นโชว์ผ้าไทย ร่วมกับนางแบบ นายแบบ คณะทูต และคณะกงสุลกิตติมศักดิ์ด้วย
รัฐบาลไทย-ข่าวทำเนียบรัฐบาล-กรมบัญชีกลางกำหนดแนวทางปฏิบัติในการพิจารณาคุณสมบัติของผู้ยื่นข้อเสนอที่เป็นกิจการร่วมค้า
วันจันทร์ที่ 7 ธันวาคม 2563
กรมบัญชีกลางกําหนดแนวทางปฏิบัติในการพิจารณาคุณสมบัติของผู้ยื่นข้อเสนอที่เป็นกิจการร่วมค้า
ตามที่ คกก.วินิจฉัยปัญหาการจัดซื้อจัดจ้างและการบริหารพัสดุภาครัฐกําหนดแนวทางปฏิบัติในการพิจารณาคุณสมบัติของผู้ยื่นข้อเสนอที่เป็นกิจการร่วมค้าที่ได้จดทะเบียนเป็นนิติบุคคลใหม่ต่อกรมพัฒนาธุรกิจการค้า กระทรวงพาณิชย์ ว่าจะต้องมีคุณสมบัติครบถ้วนตามกําหนดไว้
นายภูมิศักดิ์ อรัญญาเกษมสุข อธิบดีกรมบัญชีกลาง เปิดเผยว่า ตามที่คณะกรรมการวินิจฉัยปัญหาการจัดซื้อจัดจ้างและการบริหารพัสดุภาครัฐ ได้กําหนดแนวทางปฏิบัติในการพิจารณาคุณสมบัติของผู้ยื่นข้อเสนอที่เป็นกิจการร่วมค้าที่ได้จดทะเบียนเป็นนิติบุคคลใหม่ต่อกรมพัฒนาธุรกิจการค้า กระทรวงพาณิชย์ ว่าจะต้องมีคุณสมบัติครบถ้วนตามเงื่อนไขที่กําหนดไว้ในเอกสารประกวดราคาหรือสอบราคา พร้อมทั้งให้เสนอราคาในนาม “กิจการร่วมค้า” และสามารถนําผลงานก่อสร้างของผู้เข้าร่วมค้ามาเป็นผลงานก่อสร้างของกิจการร่วมค้าที่เข้าประกวดราคา หรือสอบราคาได้นั้น
คณะกรรมการวินิจฉัยปัญหาการจัดซื้อจัดจ้างและการบริหารพัสดุภาครัฐ โดยได้รับมอบหมายจากคณะกรรมการนโยบายการจัดซื้อจัดจ้างและการบริหารพัสดุภาครัฐ พิจารณาแล้วเห็นว่า ประสบการณ์และศักยภาพในการทํางานของผู้ประกอบการ ตลอดจนการกําหนดสัดส่วนการทํางานของผู้เข้าร่วมค้าหลักที่เหมาะสมเป็นเรื่องสําคัญ จึงได้ยกเลิกหนังสือคณะกรรมการวินิจฉัยปัญหาการจัดซื้อจัดจ้างและการบริหารพัสดุภาครัฐ ด่วนที่สุด ที่ กค (กวจ) 0405.2/ว 289 ลงวันที่ 25 มิถุนายน 2561 และกําหนดแนวทางปฏิบัติใหม่ โดยมีสาระสําคัญเกี่ยวกับนิยามกิจการร่วมค้า กรณีงานซื้อหรืองานจ้างทุกวงเงิน หรืองานก่อสร้างที่มีวงเงินงบประมาณน้อยกว่า 1,000,000 บาท และกรณีงานก่อสร้างที่มีวงเงินงบประมาณตั้งแต่ 1,000,000 บาท ขึ้นไป หรือกรณีกิจการร่วมค้าที่มีสิทธิเป็นผู้ยื่นข้อเสนอต่อหน่วยงานของรัฐในสาขางานก่อสร้างที่ขึ้นทะเบียนไว้กับกรมบัญชีกลางตามที่คณะกรรมการราคากลางและขึ้นทะเบียนผู้ประกอบการกําหนด ตลอดจนแนวทางปฏิบัติที่เกี่ยวข้องกับกิจการร่วมค้าที่มีสิทธิในการเข้ายื่นข้อเสนอ และการดําเนินการของหน่วยงานของรัฐ เพื่อให้การพิจารณาคุณสมบัติของผู้ยื่นข้อเสนอที่เป็นกิจการร่วมค้าสอดคล้อกับการรับจดทะเบียนนิติบุคคลของกรมพัฒนาธุรกิจการค้า กระทรวงพาณิชย์ และเปิดโอกาสให้ผู้ประกอบการสามารถยื่นข้อเสนอต่อหน่วยงานของรัฐได้มากขึ้น รายละเอียดตามหนังสือคณะกรรมการวินิจฉัยปัญหาการจัดซื้อจัดจ้างและการบริหารพัสดุภาครัฐ ที่ กค (กวจ) 0405.2/ว 581 ลงวันที่ 7 ธันวาคม 2563 เรื่อง การพิจารณาคุณสมบัติของผู้ยื่นข้อเสนอที่เป็นกิจการร่วมค้า
“สําหรับหน่วยงานของรัฐใดได้ดําเนินการนําร่างประกาศและร่างเอกสารเชิญชวนเผยแพร่เพื่อรับฟังความคิดเห็นจากผู้ประกอบการ หรือเผยแพร่ประกาศและเอกสารเชิญชวน ในระบบเครือข่ายสารสนเทศของกรมบัญชีกลาง (ระบบ e-GP) หรือมีหนังสือเชิญชวนไปแล้วก่อนวันที่แนวทางปฏิบัตินี้มีผลใช้บังคับ ให้หน่วยงานของรัฐนั้นดําเนินการในขั้นตอนต่อไปได้ โดยใช้แบบประกาศ แบบเอกสารเชิญชวน และหนังสือเชิญชวนตามแนวทางเดิมต่อไป ทั้งนี้ หากมีข้อสงสัยสามารถสอบถามเพิ่มเติมได้ที่ Call Center กรมบัญชีกลาง 02 270 6400 ในวันและเวลาราชการ” อธิบดีกรมบัญชีกลาง กล่าว